turjo4nis/wikipedia-bn-dump-20250701 huggingface dataset:
সাড়ে চুয়াত্তর

সাড়ে চুয়াত্তর হল ১৯৫৩ সালে মুক্তিপ্রাপ্ত একটি ভারতীয় বাংলা কমেডি চলচ্চিত্র। এই ছবিটির পরিচালক ছিলেন নির্মল দে এবং কাহিনিকার ছিলেন বিজন ভট্টাচার্য। ছবিতে মুখ্যভূমিকায় অভিনয় করেন তুলসী চক্রবর্তী, মলিনা দেবী, উত্তম কুমার ও সুচিত্রা সেন। ধনঞ্জয় ভট্টাচার্য, দ্বিজেন মুখোপাধ্যায়, শ্যামল মিত্র, মানবেন্দ্র মুখোপাধ্যায় ও সনৎ সিংহ – এই পাঁচজন সমসাময়িক গায়কও এই ছবিতে অভিনয় করেন। আরও দু-টি গুরুত্বপূর্ণ ভূমিকায় অভিনয় করেন ভানু বন্দ্যোপাধ্যায় ও জহর রায়।

কাহিনী
রজনীবাবু (তুলসী চক্রবর্তী) কলকাতায় অন্নপূর্ণা বোর্ডিং হাউস নামে একটি মেস চালান। মেসটি বেশ শান্তিপূর্ণ এবং মেসের বাসিন্দাদের মধ্যেও বেশ ভাব রয়েছে। শুধু শিববাবু (হরিধন মুখোপাধ্যায়) অন্যদের প্রতি কিছুটা বিরূপ। একদিন রজনীবাবুর এক আত্মীয় (গুরুদাস বন্দ্যোপাধ্যায়) তার ভাড়াবাড়ি থেকে উৎখাত হয়ে তার স্ত্রী (পদ্মা দেবী) ও কন্যা রমলাকে (সুচিত্রা সেন) নিয়ে বোর্ডিং-এ এসে উপস্থিত হন। তারা শিববাবুর কাছে আশ্রয় চান। রজনীবাবু মেসের বাসিন্দাদের মতামত জানতে চান। শিববাবু ছাড়া সকলেই মত দেন।

সেই বোর্ডিং-এর বাসিন্দা রামপ্রীতি (উত্তম কুমার) ছিল এক ধনী পরিবারের সন্তান। সে বাড়ি গিয়েছিল। ফেরার দিন সে চাকর মদনকে(নবদ্বীপ হালদার) খাবারের ব্যবস্থা করে রাখার কথা বলার জন্য বোর্ডিং-এ ফোন করে।  কিন্তু কেউ ফোন ধরছে না দেখে রমলা ফোন তোলে। রামপ্রীতি বিশ্বাস করতে পারেনি যে, বোর্ডিং-এ কোনও মেয়ে আছে। দু-জনের মধ্যে উত্তপ্ত বাদানুবাদ চলে। ফিরে রামপ্রীতি বোর্ডিং-এর অপর বাসিন্দা কেদারকে (ভানু বন্দ্যোপাধ্যায়) সব কথা খুলে বলে। এরপরও রামপ্রীতি রমলার সম্পর্কে অন্য বাসিন্দাদের কাছে কটু মন্তব্য করতে থাকতে থাকে। সে কথা শুনতে পেয়ে রমলা রামপ্রীতির ঘরে এসে তাকে ধমক দিয়ে চুপ করিয়ে দেয়।

যদিও অনতিবিলম্বেই রামপ্রীতি ও রমলা প্রেমে পড়ে যায় এবং মদনের মারফত চিঠি চালাচালি শুরু করে। কিন্তু বোর্ডিং-এর অন্যান্য বাসিন্দারা সে কথা জানতে পেরে তাদের বিদ্রুপ করতে শুরু করে। তাদের একটি চিঠি বাসিন্দারা হস্তগত করে রজনীবাবুকে বলে তার পকেটে গুঁজে দেয়। রজনীবাবু সেই সময় বাড়ি ফেরার জন্য ট্রেন ধরার তাড়ায় ছিলেন। তিনি চিঠির কথাটি ভুলেই যান।  বাড়িতে রজনীবাবুর স্ত্রী (মলিনা দেবী) চিঠিটি দেখতে পান। তিনি সন্দেহ করেন, তার স্বামী কোনও অবৈধ সম্পর্কে লিপ্ত হয়ে পড়েছেন।

রামপ্রীতি ও রমলাকে প্রণয়পাশে আবদ্ধ দেখে রজনীবাবু রামপ্রীতির বাবার কাছে তার বিবাহের প্রস্তাব পাঠালেন। রামপ্রীতির বাবা বোর্ডিং-এ এসে বিবাহ সম্পর্ক পাকা করে গেলেন।

এদিকে রজনীবাবুর স্ত্রী গুনিন ডাকিয়ে ঝাড়ফুক শুরু করলেন। কিন্তু অধৈর্য হয়ে তিনি নিজেই কলকাতায় বোর্ডিং-এ এসে উপস্থিত হলেন। তিনি ক্রোধবশে রজনীবাবুকে একটি ঘরে টেনে নিয়ে গিয়ে বলেন যে, তিনি রজনীবাবুকে সতীনের ঘর করতে দেবেন না। তখন রজনীবাবু তাকে সেই চিঠির রহস্য খুলে বলেন। রজনীবাবুর স্ত্রী লজ্জিত হয়ে পড়েন। বোর্ডিং-এর বাসিন্দারা আড়ি পেতে সেই কথা শুনে রামপ্রীতি ও রমলার বাসর ঘরে এসে তাদের নিয়ে রসিকতা শুরু করে।

অভিনেতা-অভিনেত্রী

সংগীত
 কথা – শৈলেন রায়
 সংগীত পরিচালনা – কালীপদ সেন

 আমার এ যৌবন – সমবেত কণ্ঠে (শ্যামল মিত্র, মানবেন্দ্র মুখোপাধ্যায়, দ্বিজেন মুখোপাধ্যায়, ধনঞ্জয় ভট্টাচার্য, পান্নালাল ভট্টাচার্য ও সনৎ সিংহ)
 এ মায়া প্রপঞ্চময় – ধনঞ্জয় ভট্টাচার্য
 দিয়ো গো বাসিতে ভালো – সুপ্রভা সরকার

তথ্যসূত্র

 সূত্র
 
 সাড়ে চুয়াত্তর

১৯৫৩-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
ভারতীয় সাদাকালো চলচ্চিত্র
সন্ন্যাসী রাজা

সন্ন্যাসী রাজা (১৯৭৫): পীযূষ বসু পরিচালিত এবং উত্তম কুমার অভিনীত একটি বিখ্যাত ভারতীয় বাংলা চলচ্চিত্র। চলচ্চিত্রটির প্রধান চরিত্র সূর্য কিশোর নাগ চৌধুরীর ভূমিকায় মহানায়ক উত্তম কুমার এবং বিপরীতে ইন্দু চরিত্রে সুপ্রিয়া চৌধুরী অভিনয় করেছেন। এই চলচ্চিত্রটি বিখ্যাত ভাওয়াল সন্ন্যাসী মামলা অবলম্বনে তৈরি হয়েছিল। ভাওয়াল এস্টেট বর্তমানে বাংলাদেশের গাজীপুর জেলায় অবস্থিত।

পটভূমি
জমিদার সূর্য কিশোর তার পরিবার ও সম্পত্তির দেখাশোনা করেন না নিজের জগতে মেতে থাকেন। ডাক্তার বিজয় চক্রবর্তী সূর্যের পারিবারিক বন্ধু এবং একই বাড়িতে থাকেন। সে সূর্যকে হত্যার পরিকল্পনা করে এবং সূর্যের স্ত্রী ইন্দুকে চুপ থাকতে বাধ্য করে। একটি জ্বলন্ত ঘাটে , একজন সন্ন্যাসী সূর্যের জীবন রক্ষা করেন, কিন্তু, তার বাড়িতে ফিরে তিনি দেখতে পান যে তার পুরো সম্পত্তি ইতিমধ্যেই ডঃ বিজয়ের দখলে রয়েছে। সূর্য কিশোর এখন তার হারানো সম্পত্তি পুনরুদ্ধারের পরিকল্পনা করেছে।

কুশীলব
উত্তম কুমার - রাজা সূর্য কিশোর
সুপ্রিয়া চৌধুরী - রানী ইন্দুবালা
রবিন ব‍্যানার্জী - ডাক্তার বিজয়
সত‍্য ব‍্যানার্জী - থমাস
শম্ভু ভট্টাচার্য্য - নিতাই
সুলতা চৌধুরী
কল‍্যানী অধিকারী
সুনীল ব‍্যানার্জী

সংঙ্গীত

বক্স অফিস
ছবিটি নির্মাণ করতে খরচ হয় আট লক্ষ টাকা। প্রথম মুক্তিতেই এটি ৩৫ লক্ষ টাকা আয় করে এবং টানা ১৮ সপ্তাহ চলে। আশির দশকে ছবিটি পুনঃমুক্তি হলে এটি আবার ব্লকবাষ্টার হয় এবং সর্বমোট প্রায় ৭৭ লক্ষ টাকা আয় করে।

পূনঃনির্মাণ
এই ছবির তুমুল জনপ্রিয়তায় ১৯৭৭ সালে এটিকে দক্ষিন ভারতে তেলুগু ভাষায় পূনঃনির্মাণ করা হয় রাজা রমেশ নামে। ২০১৮ সালে জাতীয় পুরস্কার জয়ী পরিচালক সৃজিত মুখার্জী এর কাহিনী অবলম্বনেই বাংলা ভাষাতেই আবার একটি ছবি বানান যার নাম এক যে ছিলো রাজা। ছবিটি জাতীয় পুরস্কারও পায়।

বহিঃসংযোগ

বাংলা ভাষার চলচ্চিত্র
ভারতীয় চলচ্চিত্র
১৯৭৫-এর চলচ্চিত্র
ভিক্ষু
১৯৭০-এর দশকের বাংলা ভাষার চলচ্চিত্র
১৯৭০-এর দশকের নাট্য চলচ্চিত্র
অন্য ভাষায় পুনর্নির্মিত বাংলা চলচ্চিত্র
ভারতীয় নাট্য চলচ্চিত্র
১৯৭৫-এর নাট্য চলচ্চিত্র
বাংলা ভাষার ভারতীয় চলচ্চিত্র
সত্য ঘটনা অবলম্বনে ভারতীয় চলচ্চিত্র
অগ্নিপরীক্ষা (চলচ্চিত্র)

অগ্নিপরীক্ষা উত্তম কুমার এবং সুচিত্রা সেন অভিনীত একটি জনপ্রিয় রোমান্টিক বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি আশাপূর্ণা দেবীর বিখ্যাত উপন্যাস অগ্নিপরীক্ষার কাহিনী অবলম্বনে তৈরি হয়েছিল। এই চলচ্চিত্রটি ৩ সেপ্টেম্বর ১৯৫৪ সালে এম. পি প্রোডাকসন্স ব্যানারে মুক্তি পেয়েছিল এবং সংগীত পরিচালনা করেছেন অনুপম ঘটক। প্রধান ভূমিকায় অভিনয় করেছিলেন উত্তম কুমার, সুচিত্রা সেন,অনুপ কুমার ইত্যাদি  এই চলচ্চিত্রটি ১৯৬৭ সালে হিন্দিতে পুনর্নির্মাণ করা হয়েছিল ছোটিসি মুলাকাত নামে আর অভিনয় করেছিলেন উত্তম কুমার।

কাহিনী 
এই গল্পটি একটি তরুণ দম্পতি - কিরীটী এবং তাপসীর মধ্যে। তাপসীর মা তার মেয়ের বিয়ে মানতে না পেরে বাড়িতে নিয়ে আসেন। আঘাত সহ্য না কড়তে পেরে মারা গেলেন তাপসীর বাবা। তাপসী সুশিক্ষিত ছিল ছুটি কাটাতে হিল স্টেশনে গিয়ে কিরীটী নামে এক ধনী যুবকের সাথে দেখা করেন। তারা প্রেমে পড়ে তবে তাপসী গ্রামের জমিদার ছেলে বুলুকে বিয়ে করেছিলেন। একটি দোষ অনুভূতি তাকে প্রতিদিন তাড়া করে কারণ সে তার অতীতকে ভুলতে পারে না। তিনি আবার বিয়ে করার সিদ্ধান্ত নিয়েছেন, তবে তার ভাই তার অতীতের কথা স্মরণ করিয়ে দিচ্ছে যদিও তার মা চাইছিল বিয়েটি হোক। তাপসী তার ঠাকুমার কাছে সাহায্যের জন্য জিজ্ঞাসা করলেন তাকে কী করা উচিত তাঁর ঠাকুমা রামায়ণে সীতার "অগ্নি পরীক্ষা" সম্পর্কে তাকে স্মরণ করিয়ে দেন। সীতার পরীক্ষা প্রতিটি প্রতিবন্ধকতার উপরে জয়লাভ করেছিল। তিনি আশা করেন একই ধরনের পরীক্ষার পরে তাপসীও বিজয়ী হয়ে উঠবেন। তাপসী সত্যের মুখোমুখি হতে দৃঢ় প্রতিজ্ঞা বদ্ধ হন এবং তিনি পুরানো গ্রামে এসেছিলেন সেখানে বুলুর সাথে দেখা করার চেষ্টা করে, কিন্তু কিরীটিকে তার সামনে দেখে। সে জানতে পেরেছিল যে কিরীটি হলেন বুলু, তাঁর দীর্ঘ প্রেম। এইভাবে সে তার হারানো ভালবাসা এবং তার অপরাধবোধের উপর জয়লাভ করে।

শ্রেষ্ঠাংশে 
 উত্তম কুমার - কিরীটী মুখার্জী
 সুচিত্রা সেন - তাপসী ব্যানার্জী
 অনুপ কুমার
 জহর গঙ্গোপাধ্যায়
 জহর রায়
 কমল মিত্র
 পঞ্চানন ভট্টাচার্য
 শিখারানী বাগ
 শ্যামলী চক্রবর্তী
 সুপ্রভা মুখোপাধ্যায়
 মাস্টার বিভূ
 অপর্ণা দেবী
 যমুনা সিংহ
 সবিতা ভট্টাচার্য

সাউন্ডট্র্যাক

অভ‍্যর্থনা 
এটি ১৯৫৪ সালের ৩রা সেপ্টেম্বর অর্থাৎ পুজোর মাসে মুক্তি পায় এবং বাংলা চলচ্চিত্রে একটি ইতিহাস তৈরী করে। এই ছবির মাধ্যমে উত্তম কুমার ও সুচিত্রা সেন দুজনেই তারকা হয়ে ওঠেন। ছবিটি টানা ১৮ সপ্তাহ চলে প্রেক্ষাগৃহে, যেখানে প্রযোজনা ব‍্যয়ের পাঁচগুন টাকা আয় হয় এবং অলটাইম ব্লকবাষ্টার হয় এবং বক্স অফিসে একটি মাইলস্টোন করে।

পুনর্নির্মিত 
অগ্নিপরীক্ষার জনপ্রিয়তায় এই চলচ্চিত্রটি তেলুগু ও তামিল ভাষায় পুনর্নির্মাণ হয়েছিল মঙ্গল্যা বলাম ও মঞ্জল মাহিমাই নামে। এছাড়াও ১৯৬৭ সালে উত্তম কুমার নিজের প্রযোজনায় হিন্দিতে এর পুনঃনির্মাণ করেন ছোটি সি মুলাকাত নামে।

তথ্যসূত্র

বহিঃসংযোগ 
 

১৯৫৪-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
অন্য ভাষায় পুনর্নির্মিত বাংলা চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় প্রণয়ধর্মী নাট্য চলচ্চিত্র
ভারতীয় সাদাকালো চলচ্চিত্র
হের্মান ভাইল

হের্মান ভাইল ( হেয়ামান্‌ ভ়াইল্‌) (৯ই নভেম্বর, ১৮৮৫ — ৮ই ডিসেম্বর, ১৯৫৫) একজন জার্মান গণিতবিদ। যদিও তার কর্মজীবনের অধিকাংশ সময় জুরিখে ও প্রিন্সটনে অতিবাহিত হয়, তা সত্ত্বেও তাকে গ্যোটিঙেন বিশ্ববিদ্যালয় ঘরানার (অর্থাৎ ডাভিড হিলবের্ট ও হেরমান মিংকভ্‌স্কি-র সমমনস্ক) একজন গণিতবিদ হিসেবে ধরা হয়ে থাকে। তাত্ত্বিক পদার্থবিজ্ঞান ও সংখ্যাতত্ত্বে তার গবেষণা গুরুত্বপূর্ণ। তিনি বিংশ শতাব্দীর অন্যতম প্রভাবশালী গণিতবিদ ও প্রিন্সটন বিশ্ববিদ্যালয়ের ইন্সটিটিউট অফ অ্যাডভান্স্‌ড স্টাডিজ-এর অন্যতম পুরোধা ব্যক্তিত্ব ছিলেন।

জীবনী
ভাইল জার্মানির হাম্বারগের নিকটের একটি ছোট্ট শহর, এলমসরন জন্মগ্রহণ করেন, এবং আলটনার জিনেসিয়াম ক্রিস্টিয়ানিয়ামে লেখাপড়া শুরু করেন।

১৯০৪ থেকে ১৯০৮ সালে তিনি গ্যোটিঙেন এবং মিউনিক এ গণিত এবং পদার্থবিজ্ঞান উভয় বিষয়ে পড়াশুনা করেন। গ্যোটিঙেন বিশ্ববিদ্যালয় থেকে ডাভিড হিলবের্ট এর তত্বাবধানে তাকে ডক্টরেট ডিগ্রীতে ভূষিত করা হয়, তিনি যার খুব ভূয়সী প্রশংসা করেন।

সেপ্টেম্বর ১৯১৩ সালে গ্যোটিঙেনে, ভাইল বিয়ে করেন ফ্রেডরিক বেরথা হেলেন জোসেফ'কে (মার্চ ৩০, ১৮৯৩ – সেপ্টেম্বর ৫, ১৯৪৮) যাকে হেলেন নামে ডাকা হত(ছদ্মনাম "হেলা").

তথ্যসূত্র

১৮৮৫-এ জন্ম
১৯৫৫-এ মৃত্যু
অন্তরকলনীয় জ্যামিতিবিদ
২০শ শতাব্দীর গণিতবিদ
জার্মান গণিতবিদ
সংখ্যাতত্ত্ববিদ
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটির বিদেশি সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
সর্বেশ্বরবাদী
কার্ল গুস্তাফ ইয়াকপ ইয়াকবি

কার্ল গুস্তাফ ইয়াকপ ইয়াকবি (; ; ১০ই ডিসেম্বর, ১৮০৪ - ১৮ই ফেব্রুয়ারি, ১৮৫১) একজন বিখ্যাত জার্মান গণিতবিদ।

ইয়াকবিই প্রথম ইহুদি গণিতবিদ যাকে একটি জার্মান বিশ্ববিদ্যালয়ে অধ্যাপক নিযুক্ত করা হয়েছিল।

তথ্যসূত্র 
 
 

১৮০৪-এ জন্ম
১৮৫১-এ মৃত্যু
অন্তরকলনীয় জ্যামিতিবিদ
জার্মান গণিতবিদ
ইহুদী গণিতবিদ
ঊনবিংশ শতাব্দীর গণিতবিদ
সংখ্যাতত্ত্ববিদ
রয়েল সোসাইটির বিদেশি সদস্য
হামবোল্ড বিশ্ববিদ্যালয়ের প্রাক্তন শিক্ষার্থী
রয়েল সুয়েডীয় বিজ্ঞান অ্যাকাডেমির সদস্য
১৮৪৮-এর বিপ্লবের ব্যক্তি
এডগার রাইস বারোজ

এডগার রাইস বারোজ (সেপ্টেম্বর ১, ১৮৭৫ - মার্চ ১৯, ১৯৫০) একজন মার্কিন লেখক। তার মূল খ্যাতি টারজান চরিত্রের স্রষ্টা হিসেবে। তবে লেখালেখির আরো অনেক বিভাগে তার পদচারণা ছিল।

গ্রন্থপঞ্জি

বহিঃসংযোগ

গ্রন্থপঞ্জি 
 
 Works by Edgar Rice Burroughs at Project Gutenberg Australia and at The Gutenberg Project for free; the latter books are listed at Edgar Rice Burroughs at The Gutenberg Project
 Bibliography  on SciFan
 LibriVox Audiobook Recordings
 
 Works by Edgar Rice Burroughs
 .

অন্যান্য 
 Free podcasts of the Mars books at The Fantastic Worlds of Edgar Rice Burroughs
 Tarzan.com
 Tarzan.org
 ERBzine.com
 Edgar Rice Burroughs at Find A Grave

১৮৭৫-এ জন্ম
১৯৫০-এ মৃত্যু
মার্কিন বিজ্ঞান কল্পকাহিনী লেখক
২০শ শতাব্দীর মার্কিন ঔপন্যাসিক
মার্কিন পুরুষ ঔপন্যাসিক
ইলিনয়ের ঔপন্যাসিক
আত্ম-প্রকাশিত লেখক
মার্কিন ঔপন্যাসিক
ইংরেজ বংশোদ্ভূত মার্কিন ব্যক্তি
২০শ শতাব্দীর মার্কিন পুরুষ লেখক
আনন্দ আশ্রম

আনন্দ আশ্রম শক্তি সামন্ত পরিচালিত ও শৈলজানন্দ মুখোপাধ্যায়ের কাহিনী অবলম্বনে তৈরি দ্বিভাষিক চলচ্চিত্র। এই চলচ্চিত্রটি ১৯৭৭ সালে মুক্তি পেয়েছিল। এই ছবিতে প্রধান দুই চরিত্রে অভিনয় করেন উত্তম কুমার এবং শর্মিলা ঠাকুর। অন্যান্য ভূমিকায় অভিনয় করেছিলেন অশোক কুমার, উৎপল দত্ত এবং রাকেশ রোশন, এবং মৌসুমি চট্টোপাধ্যায়। হিন্দি এবং বাংলা ভাষায় আলাদা আলাদা ভাবে চলচ্চিত্রটি মুক্তি পেয়েছিলো।

কাহিনী 
ডা: অমরেশ (উত্তম কুমার) বড়লোক বাবার (অশোক কুমার) একমাত্র ডাক্তার পুত্র। সে তার বাবার অমতে আশাকে (শর্মিলা ঠাকুর) বিয়ে করে এবং অন্য জায়গায় গিয়ে সংসার পাতে। সন্তানের জন্ম দিতে গিয়ে আশা মারা যায়। সেই পুত্রসন্তান ডা: ''সমরেশ (রাকেশ রোশন) ঘটনাচক্রে ঠাকুরদার কাছে মানুষ হয়। সমরেশ আবার সুমিতার (মৌসুমি চট্টোপাধ্যায়) প্রেমে পড়ে। সুমিতা/সুমি ডা: অমরেশের বন্ধু উৎপল দত্তের মেয়ে। সমরেশের আর সুমিতার বিয়ের দিন আবার ডা: অমরেশ এবং তার বাবার মধ্যে মিলন ঘটে এবং ভুল বোঝাবুঝির অবসান হয়।

অভিনয় 
 উত্তম কুমার - ডাঃ অমরেশ
 শর্মিলা ঠাকুর - আশা
 রাকেশ রোশন - ডাঃ সমরেশ
 মৌসুমি চ্যাটার্জী -সুমিতা/সুমি
 অশোক কুমার - ঠাকুর
 অসিত সেন -গিরিধারী
 উৎপল দত্ত -সুমিতার বাবা

সংগীত 
বাংলা গানের তালিকা
 পৃথিবী বদলে গেছে - কিশোর কুমার
 আশা ছিলো ভালোবাসা ছিলো - কিশোর কুমার
 তিনটি মন্ত্র নিয়ে - শ্যামল মিত্র
 ভালোবেসে ডেকেই দেখো না - আশা ভোঁসলে
 আমার সপ্ন তুমি ওগো - আশা ভোঁসলে,কিশোর কুমার
 কথা কিছু কিছু বুঝে নিতে হয় - আরতি মুখার্জী,শ্যামল মিত্র

হিন্দি গানের তালিকা
 তুম ইতনি সুন্দার হো - কে জে জেসুদাস, প্রীতি সাগর
 সারা পিয়ার তুমহারা - আশা ভোসলে, কিশোর কুমার
 তেরে লিয়ে ম্যানে সাবকো ছোড়া - কিশোর কুমার
 রাহি নায়ে নায়ে রাস্তা নায়া নায়া - কিশোর কুমার
 সাফাল ভোহি জীভান হে - শ্যামল মিত্র
 জাব চাহো চালি আউঙ্গি - লতা মঙ্গেশকর

তথ্যসূত্র

বহিঃসংযোগ 
 

১৯৭৭-এর চলচ্চিত্র
১৯৭০-এর দশকের নাট্য চলচ্চিত্র
বাংলা ভাষার চলচ্চিত্র
হিন্দি ভাষার চলচ্চিত্র
ভারতীয় চলচ্চিত্র
বাংলা ভাষার ভারতীয় চলচ্চিত্র
ভারতীয় নাট্য চলচ্চিত্র
ভারতীয় দ্বিভাষিক চলচ্চিত্র
শক্তি সামন্ত পরিচালিত চলচ্চিত্র
১৯৭০-এর দশকের বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
১৯৭০-এর দশকের হিন্দি ভাষার চলচ্চিত্র
ভারতীয় বহুভাষিক চলচ্চিত্র
সবার উপরে

সবার উপরে ১৯৫৫ সালে মুক্তিপ্রাপ্ত উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটির পরিচালক অগ্রদূত গোষ্ঠী।

কুশীলব
 উত্তম কুমার - শঙ্কর চট্টোপাধ্যায়
 সুচিত্রা সেন - রিতা মুখোপাধ্যায়
 কমল মিত্র - সহদেব দত্ত
 শোভা সেন - মহামায়া চট্টোপাধ্যায়
 ছবি বিশ্বাস - প্রশান্ত চট্টোপাধ্যায়
 জয়শ্রী সেন - বিনা রায়
 পাহাড়ী সান্যাল - প্রসাদ রায়
 নীতিশ মুখোপাধ্যায় - সুরেন দাস
 তুলসী চক্রবর্তী

সঙ্গীত
সবার উপরে চলচ্চিত্রের সঙ্গীত পরিচালনা করেছেন রবীন চট্টোপাধ্যায় এবং গীত রচনা করেছেন গৌরীপ্রসন্ন মজুমদার।

তথ্যসূত্র

বহিঃসংযোগ
 

১৯৫৫-এর চলচ্চিত্র
বাংলা ভাষার চলচ্চিত্র
ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
অন্য ভাষায় পুনর্নির্মিত বাংলা চলচ্চিত্র
বাংলা ভাষার ভারতীয় চলচ্চিত্র
ভারতীয় অপরাধ থ্রিলার চলচ্চিত্র
ভারতীয় সাদাকালো চলচ্চিত্র
অপর্ণা সেন

অপর্ণা সেন (জন্ম: অক্টোবর ২৫, ১৯৪৫) একজন বিখ্যাত ভারতীয় বাঙালি অভিনেত্রী এবং চলচ্চিত্র পরিচালিকা। তিনি অভিনেত্রী কঙ্কনা সেন শর্মার মাতা।

জীবনকাহিনী 
অপর্ণা সেন পশ্চিমবঙ্গের কলকাতায় বৈদ্যব্রাহ্মণ পরিবারে জন্মগ্রহণ করেন। পূর্ব বাংলা থেকে তার পরিবার কলকাতায় আসে। তার বাবা চলচ্চিত্র সমালোচক এবং চলচ্চিত্র নির্মাতা চিদানন্দ দাশগুপ্ত। তার মা সুপ্রিয়া দাশগুপ্ত সম্পর্কে খ্যাতনামা বাংলা কবি জীবনানন্দ দাশের খুড়তুতো বোনের মেয়ে। তিনি তার শৈশব অতিবাহিত করেন় হাজারীবাগ এবং কলকাতা শহরে। তিনি কলকাতার মডার্ন হাই স্কুল ফর গার্লস এ লেখাপড়া করেছেন।তিনি কলকাতার বিখ্যাত প্রেসিডেন্সি কলেজে ইংরেজিতে অনার্স নিয়ে পড়েছিলেন যদিও ডিগ্রি নেননি।

২০২৪ সালে মেলবোর্নে চলচ্চিত্র উৎসবে "শ্রেষ্ঠ পরিচালক" নির্বাচিত হন।

অভিনয়জীবন 
সুনীল গঙ্গোপাধ্যায়ের উপন্যাস অবলম্বনে সত্যজিৎ রায়ের চলচ্চিত্র "অরণ্যের দিনরাত্রি" (১৯৭০) সহ আরো অনেক চলচ্চিত্রে তিনি অভিনয় করেন।

তথ্যসূত্র

বহিঃসংযোগ 

 
 
 
 

১৯৪৫-এ জন্ম
জীবিত ব্যক্তি
আদিনিবাস পূর্ববঙ্গে
২০শ শতাব্দীর ভারতীয় অভিনেত্রী
২০শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় নাট্যকার
২০শ শতাব্দীর ভারতীয় লেখিকা
২১শ শতাব্দীর ভারতীয় অভিনেত্রী
২১শ শতাব্দীর ভারতীয় চলচ্চিত্র পরিচালক
২১শ শতাব্দীর ভারতীয় নাট্যকার
২১শ শতাব্দীর ভারতীয় লেখিকা
কলকাতা বিশ্ববিদ্যালয়ের প্রাক্তন শিক্ষার্থী
কলকাতার অভিনেত্রী
কলকাতার চলচ্চিত্র পরিচালক
কলকাতার চিত্রনাট্যকার
পশ্চিমবঙ্গের লেখিকা
পশ্চিমবঙ্গের নারী শিল্পী
প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বাঙালি হিন্দু
বাঙালি চলচ্চিত্র পরিচালক
ব্রাহ্ম
ভারতীয় নারী চলচ্চিত্র পরিচালক
ভারতীয় নারী চিত্রনাট্যকার
ভারতীয় বাঙালি অভিনেত্রী
হিন্দি চিত্রনাট্যকার
শিল্পকলায় পদ্মশ্রী প্রাপক
শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী
কলাকার পুরস্কার বিজয়ী
বাংলা চলচ্চিত্র অভিনেত্রী
ভারতীয় চলচ্চিত্র অভিনেত্রী
রঞ্জিত মল্লিক

রঞ্জিত মল্লিক (জন্ম: ২৮ সেপ্টেম্বর ১৯৪৪) একজন জনপ্রিয় ভারতীয় অভিনেতা, বিশেষ করে বাংলা চলচ্চিত্র জগতে তাঁর অসাধারণ অবদানের জন্য পরিচিত। তিনি ১৯৭০-এর দশকে চলচ্চিত্র জগতে প্রবেশ করেন এবং ধীরে ধীরে একের পর এক হিট চলচ্চিত্রে অভিনয় করে জনপ্রিয়তা অর্জন করেন। শ্রীমান পৃথ্বীরাজ (১৯৭৩), মৌচাক (১৯৭৪), শতরঞ্জ কে খিলাড়ি (১৯৭৭), ওগো বধূ সুন্দরী (১৯৮১), গুরুদক্ষিণা (১৯৮৭)-এর মতো চলচ্চিত্রে তাঁর অভিনয়শৈলী এবং চরিত্রের বৈচিত্র্যের জন্য তিনি বিশেষভাবে সম্মানিত। এছাড়া তিনি ভারতীয় চলচ্চিত্র শিল্পে উল্লেখযোগ্য প্রভাব রেখেছেন এবং বহু দর্শকের মনে জায়গা করে নিয়েছেন। এছাড়া তিনি ২০১৪ সালে কলকাতার শেরিফের পদে বসেন।

রঞ্জিত মল্লিক তাঁর দীর্ঘ অভিনয় জীবনে বেশ কয়েকটি পুরস্কার ও সম্মাননা পেয়েছেন, যা তাঁর অসামান্য প্রতিভার স্বীকৃতি। বাংলা চলচ্চিত্রে অসাধারণ অভিনয়ের জন্য তিনি বাংলা চলচ্চিত্র সাংবাদিক সমিতি পুরস্কার সহ একাধিকবার পুরস্কৃত হয়েছেন। এছাড়াও, তিনি কলাকার পুরস্কার এবং ফিল্মফেয়ার পুরস্কার পূর্ব-এ সম্মানিত হয়েছেন। তাঁর অবদানের জন্য পশ্চিমবঙ্গ সরকার তাঁকে বঙ্গবিভূষণ (২০১২) প্রদান করেছে।

তিনি তার বেশ কিছু চলচ্চিত্রে বেল্ট দিয়ে মারধরের দৃশ্যে অভিনয় করেছিলেন, যা দর্শকদের মধ্যে ব্যাপক জনপ্রিয় হয়েছিল। এজন্য তিনি বেল্টম্যান নামেও পরিচিত। রঞ্জিত মল্লিকের পিতামহ বাঙালী বিজ্ঞানী ইন্দুমাধব মল্লিক এবং পিতা শিশুসাহিত্যিক উপেন্দ্রচন্দ্র মল্লিক। মেয়ে কোয়েল মল্লিক একজন সফল বাংলা সিনেমার অভিনেত্রী এবং জামাতা সুরিন্দর ফিল্মসের কর্ণধার চলচ্চিত্র প্রযোজক নিসপাল সিং।

প্রাথমিক জীবন 
রঞ্জিত মল্লিক ১৯৪৪ সালের ২৮ সেপ্টেম্বর কলকাতার, পশ্চিমবঙ্গের ভবানীপুরের মাল্লিক বাড়িতে জন্মগ্রহণ করেন। তিনি বাঙালি বিজ্ঞানী ইন্দুমাধব মাল্লিকের নাতি। তাঁর ডাকনাম রাজু। তিনি আশুতোষ কলেজ এবং পরে কলকাতা বিশ্ববিদ্যালয়ের শ্যামাপ্রসাদ কলেজে পড়াশোনা করেন।

কর্মজীবন 
রঞ্জিত মল্লিক ১৯৭১ সালে বাঙালি পরিচালক মৃণাল সেনের ইন্টারভিউ চলচ্চিত্রের মাধ্যমে তাঁর চলচ্চিত্র জীবন শুরু করেন। এই কাজের জন্য তিনি কার্লোভি ভ্যারির আন্তর্জাতিক সেরা অভিনেতার পুরস্কার লাভ করেন। ১৯৮৪ সালে তিনি 'শত্রু' ছবিতে অ্যাকশন হিরোর চরিত্রে প্রথম অভিনয় করেন। ১৯৭০ সাল থেকে তিনি একজন খ্যাতিমান রোমান্টিক অভিনেতা হিসেবে আত্মপ্রকাশ করেন এবং মৌচাক, দেবী চৌধুরানী, রাগ অনুরাগ, স্বয়ং সিদ্ধা প্রভৃতি চলচ্চিত্রে সাফল্যের সাথে অভিনয় করেন। সত্যজিৎ রায় পরিচালিত শাখা প্রশাখা (১৯৯০) -য় তিনি অভিনয় করেন।

বর্তমানে তিনি "পশ্চিমবঙ্গ মোশন পিকচার আর্টিস্টস' ফোরামের" সভাপতি।

চলচ্চিত্রের তালিকা

পুরস্কার ও সম্মাননা 
 কালাকার পুরস্কার 
 প্রবীণ ভারতীয় বাংলা চলচ্চিত্র অভিনেতা রঞ্জিত মল্লিক বাংলা চলচ্চিত্রে তার অসামান্য অবদানের স্বীকৃতিস্বরূপ ২০১৭ সালের জন্য 'ববার্তা পুরস্কার' দিয়ে সম্মানিত।
 তিনি ২০১৭ সালে বাংলা চলচ্চিত্রে অসামান্য অবদানের জন্য কলকাতার ১৬তম টেলি সিনে পুরস্কারে লাইফটাইম অ্যাচিভমেন্ট পুরস্কারে সম্মানিত হন।
 বঙ্গবিভূষণ (২০১২)
 কলকাতার শেরিফ
 ভারত-বাংলাদেশ চলচ্চিত্র পুরস্কার - আজীবন সম্মাননা ২০১৯

তথ্যসূত্র

বহিঃসংযোগ 

 

১৯৪৪-এ জন্ম
জীবিত ব্যক্তি
ভারতীয় চলচ্চিত্র অভিনেতা
ভারতীয় অভিনেতা
বাঙালি চলচ্চিত্র অভিনেতা
বাঙালি অভিনেতা
ভারতীয় ব্লগার
আশুতোষ কলেজের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
কলাকার পুরস্কার বিজয়ী
বঙ্গবিভূষণ প্রাপক
কলকাতার ব্যক্তি
ভারতীয় হিন্দু
কলকাতার অভিনেতা
পশ্চিমবঙ্গের অভিনেতা
২০শ শতাব্দীর ভারতীয় অভিনেতা
কলকাতার শেরিফ
রাজলক্ষ্মী ও শ্রীকান্ত

রাজলক্ষ্মী ও শ্রীকান্ত হরিদাস ভট্টাচার্য পরিচালিত ১৯৫৮ সালের ভারতীয় বাংলা ভাষার নাট্য চলচ্চিত্র। শরৎচন্দ্র চট্টোপাধ্যায়ের শ্রীকান্ত উপন্যাস অবলম্বনে ছবিটির চিত্রনাট্য লিখেছেন হরিদাস ভট্টাচার্য। এতে দুই নাম ভূমিকায় অভিনয় করেছেন সুচিত্রা সেন (রাজলক্ষ্মী) এবং উত্তম কুমার (শ্রীকান্ত)। অন্যান্য চরিত্রে অভিনয় করেছেন রেবা দেবী, রাজলক্ষ্মী দেবী, রমা দেবী, তুলসী চক্রবর্তী, জহর রায়, হরিধন মুখোপাধ্যায়, অনিল চ্যাটার্জী প্রমুখ।

কুশীলব

 সুচিত্রা সেন - রাজলক্ষ্মী
 উত্তম কুমার - শ্রীকান্ত
 রেবা দেবী - রাজলক্ষ্মীর মা
 রাজলক্ষ্মী দেবী - মামিমা
 রমা দেবী - মতিবাঈ
 বেলা দেবী
 ভারতী দত্ত
 অজন্তা কর
 ঊষা দেবী 
 গীতা
 বুলবুল
 তুলসী চক্রবর্তী - রতন
 জহর রায় - সাধুজী
 হরিধন মুখোপাধ্যায় - চাটুজ্জে
 অনিল চ্যাটার্জী - মহেন্দ্র
 শিশির বটব্যাল - ডাক্তার
 নৃপতি চট্টোপাধ্যায়
 কমল মিশ্র
 শান্তি ভট্টাচার্য
 দ্বিজু ভাওয়াল - বঙ্কু (অতিথি চরিত্রে)

সঙ্গীত
রাজলক্ষ্মী ও শ্রীকান্ত চলচ্চিত্রের সঙ্গীত পরিচালনা ও গীত রচনা করেছেন জ্ঞানপ্রকাশ ঘোষ। গানে কণ্ঠ দিয়েছেন কৃষ্ণা গাঙ্গুলী, শ্যাম গুপ্ত, জ্ঞানপ্রকাশ ঘোষ ও ডি এম মিথলিয়া।

তথ্যসূত্র

বহিঃসংযোগ
 

বাংলা ভাষার চলচ্চিত্র
ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
১৯৫৮-এর চলচ্চিত্র
বাংলা ভাষার ভারতীয় চলচ্চিত্র
শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
ভারতীয় উপন্যাস অবলম্বনে চলচ্চিত্র
১৯১০-এর দশকের পটভূমিতে চলচ্চিত্র
ভারতীয় সাদাকালো চলচ্চিত্র
ভারতীয় নাট্য চলচ্চিত্র
সব্যসাচী (চলচ্চিত্র)

সব্যসাচী পীযুষ বসু পরিচালিত ১৯৭৭ সালের একটি জনপ্রিয় ভারতীয় বাংলা নাট্যধর্মী চলচ্চিত্র। শরৎচন্দ্র চট্টোপাধ্যায়ের পথের দাবী উপন্যাস অবলম্বনে নির্মিত চলচ্চিত্রটিতে নাম ভূমিকায় অভিনয় করেন উত্তম কুমার। এতে অন্যান্য চরিত্রে অভিনয় করেন সুপ্রিয়া চৌধুরি, অনিলি চ্যাটার্জি, বিকাশ রায় ও তরুণ কুমার। এই ছবির   সংগীতের দায়িত্বে ছিলেন উত্তম কুমার নিজেই। ছবিটি বক্স অফিসে সফল হয়েছিলো।

কাহিনী সংক্ষেপ
প্লটটি পলাতক বাঙালি বিপ্লবী সব্যসাচীর কার্যকলাপ এবং ব্রিটিশ শাসনের বিরুদ্ধে ভারতের স্বাধীনতা আন্দোলন নিয়ে আবর্তিত হয়েছে। নায়ক সব্যসাচী একটি গোপন বিপ্লবী সংগঠন পথের দাবি গঠন করেন। তিনি অত্যন্ত মেধাবী, উচ্চ শিক্ষিত, সাহসী এবং তার সংগঠনের প্রতি প্রতিশ্রুতিবদ্ধ। তিনি একটি পতিতালয়ে রোজের সাথে দেখা করেন এবং তাকে স্বাধীনতা সংগ্রামে আসতে অনুপ্রাণিত করেন। রোজ সুমিত্রা হয়ে আন্দোলন সংগঠিত করতে সক্রিয় অংশ নেয়। সশস্ত্র বিদ্রোহের নেতৃত্ব দেওয়ার জন্য আরও বেশ কয়েকজন বিপ্লবী তাদের সাথে যোগ দেয়। সব্যসাচী একজন বাঙালি দম্পতি অপূর্ব এবং ভারতীকেও অনুপ্রাণিত করেন। কিন্তু সব্যসাচীর নেতৃত্ব, ভালোবাসা ও ক্ষমতা পাওয়ার পেছনে রয়েছে বিশ্বাসঘাতকতার গল্প।

কুশীলব 

 উত্তম কুমার - সব্যসাচী
 সুপ্রিয়া চৌধুরি - সুমিত্রা
 অনিল চ্যাটার্জি - ব্রজেন্দ্র
 বিকাশ রায় - নিমাই রায়
 তরুণ কুমার - শশী
 জয়শ্রী রায় - ভারতী
 সুজাতা দত্ত - নবতারা
 কিরণ লাহিড়ী - অপূর্ব
 নৃপতি চট্টোপাধ্যায়
 হারাধন বন্দ্যোপাধ্যায়
 সুলতা চৌধুরি - মা
 অমরনাথ মুখোপাধ্যায়
 সত্য বন্দ্যোপাধ্যায়
 সুপ্রিয় সরকার
 ক্ষুদিরাম ভট্টাচার্য
 রবিন চট্টোপাধ্যায়
 মন্টু বন্দ্যোপাধ্যায়
 তরুণ মিত্র
 তরুণ রায়
 শম্ভু ভট্টাচার্য
 প্রশান্ত চট্টোপাধ্যায়
 রসরাজ চক্রবর্তী

সংগীত

তথ্যসূত্র

বহিঃসংযোগ 

 

বাংলা ভাষার চলচ্চিত্র
১৯৭৭-এর চলচ্চিত্র
১৯৭০-এর দশকের নাট্য চলচ্চিত্র
ভারতীয় উপন্যাস অবলম্বনে চলচ্চিত্র
ভারতীয় চলচ্চিত্র
ভারতীয় নাট্য চলচ্চিত্র
ভারতীয় সাদাকালো চলচ্চিত্র
শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র
১৯৭০-এর দশকের বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ভারতীয় স্বাধীনতা আন্দোলনের পটভূমিতে চলচ্চিত্র
ভারতীয় রাজনৈতিক চলচ্চিত্র
লেনার্ড এডলম্যান

লেনার্ড ম্যাক্স এডলম্যান(জন্ম ডিসেম্বর ৩১, ১৯৪৫) হলেন একজন তাত্ত্বিক কম্পিউটার বিজ্ঞানী এবং দক্ষিণ ক্যালিফোর্নিয়া বিশ্ববিদ্যালয়ের কম্পিউটার বিজ্ঞান ও আণবিক জীববিজ্ঞানের অধ্যাপক। ১৯৭৭ সালে উদ্ভাবিত আরএসএ (রিভেস্ট-শামির-এডলম্যান) ক্রিপ্টোব্যবস্থার এবং ডিএনএ কম্পিউটিং-এর সহ-উদ্ভাবক হিসাবে তিনি বিখ্যাত হয়ে আছেন। নিরাপত্তা ব্যবস্থাগুলোতে (এমনকি ডিজিটাল স্বাক্ষরেও) আরএসএ ব্যাপকভাবে ব্যবহৃত হয়ে আসছে।

জীবনী 
ক্যালিফোর্নিয়ায় জন্মগ্রহণ করা এডলম্যান বেড়ে উঠেছেন স্যান ফ্রানসিসকোতে। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৮ সালে গণিতে বিএ এবং ১৯৭৬ সালে ইলেক্ট্রিক্যাল ইঞ্জিনিয়ারিং অ্যান্ড কম্পিউটার সায়েন্স বিষয়ে ম্যানুয়েল ব্লাম এর তত্ত্বাবধানে পিএইচডি ডিগ্রী অর্জন করেন। 

১৯৯৪ সালে তার Molecular Computation of Solutions To Combinatorial Problems শীর্ষক গবেষণাপত্রে, তিনি কম্পিউটিং ব্যবস্থা হিসাবে ডিএনএ'র পরীক্ষামূলক ব্যবহারগুলি বর্ণনা করেছেন। এতে তিনি হ্যামিলটনীয় গ্রাফ জাতীয় সাত-নোডের একটি সমস্যার সমাধান করেন। এই সমস্যাটি ভাসমান বিক্রয়কারী সমস্যার মত একটি এনপি-সম্পূর্ণ সমস্যা। সাত-নোডের এই সমস্যাটির সমাধান মামুলি হলেও তার এই গবেষণাপত্রেই সর্বপ্রথম অ্যালগোরিদমের কম্পিউটিং-এ ডিএনএ কম্পিউটিং ব্যবহার করা হয়। এটা দেখান হয়েছে যে, আরো বেশক'টি বড়মাত্রার কম্বিনেটোরিয়াল সমস্যার সমাধানে ডিএনএ কম্পিউটিং এর সম্ভাবনা রয়েছে।

আরএসএ ক্রিপ্টো-ব্যবস্থার উদ্ভাবণে তার অবদানের স্বীকৃতিস্বরূপ তাকে রন রিভেস্ট এবং আদি শামির'র সাথে ২০০২ সালে কম্পিউটার বিজ্ঞানের নোবেল পুরস্কার হিসাবে পরিচিত এসিএম টুরিং পুরস্কারে ভূষিত করা হয়। 

ফ্রেড কোহেন তার ১৯৮৪ সালের এক্সপেরিমেন্টস উইথ কম্পিউটার ভাইরাসেস শীর্ষক গবেষণাপত্রে এডলম্যানকে ভাইরাস শব্দটির জনক হিসাবে আখ্যায়িত করেছেন।

এডলম্যান স্নিকারস নামক চলচ্চিত্রের গণিতবিষয়ক পরামর্শদাতার দায়িত্ব পালন করেন।

তার রয়েছে তিনটি সন্তান- জেনিফার (জন্ম ১৯৮০) স্টেফানি (জন্ম ১৯৮৪) এবং লিন্ডসি (জন্ম ১৯৮৭)।

আরও দেখুন

 বিখ্যাত প্রোগ্রামারদের তালিকা
 ক্রিপ্টোবিদ্যার গুরুত্বপূর্ণ প্রকাশনাবলী

তথ্যসূত্র

বহিঃসংযোগ 
 এডলম্যানের মুখ্যপাতা 
 টুরিং পুরস্কারের উদ্ধৃতি
 স্নিকারস চলচ্চিত্রের গণিতবিষয়ক পরামর্শদাতা

মার্কিন কম্পিউটার বিজ্ঞানী
১৯৪৫-এ জন্ম
ইউনিভার্সিটি অব সাউদার্ন ক্যালিফোর্নিয়ার শিক্ষক
ম্যাসাচুসেট্‌স ইনস্টিটিউট অব টেকনোলজির শিক্ষক
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
মার্কিন কম্পিউটার প্রোগ্রামার
মার্কিন বিজ্ঞান লেখক
বেলারুশীয় ইহুদি বংশোদ্ভূত মার্কিন ব্যক্তি
জীবিত ব্যক্তি
টুরিং পুরস্কার বিজয়ী
সান ফ্রান্সিস্কোর লেখক
ইহুদি বিজ্ঞানী
অ্যাসোসিয়েশন ফর কম্পিউটিং মেশিনারির সভ্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য